kardosdrur/scandi-wiki huggingface dataset:
Europa Cup i ishockey 1978-79

Europa Cup 1978-79 var den 14. udgave af Europa Cuppen i ishockey, arrangeret af International Ice Hockey Federation, og turneringen med deltagelse af 19 hold blev spillet i perioden fra efteråret 1978 til august 1979.

Turneringen blev vundet af HK CSKA Moskva fra Sovjetunionen, som i gik ubesejret gennem finalerunden og dermed vandt titlen for anden sæson i træk foran TJ Poldi SONP Kladno fra Tjekkoslovakiet. Tredjepladsen gik til Ässät fra Finland, mens Skellefteå AIK fra Sverige måtte nøjes med fjerdepladsen. Det var tiende gang, at turneringen blev vundet af et sovjetisk hold, og det var niende gang, at HK CSKA Moskva vandt titlen.

Format og hold 

De nationale mestre i sæsonen 1977-78 i IIHF's medlemslande i Europa kunne deltage i turneringen, der for første gang havde deltagelse af et hold fra Spanien.

Turneringen blev afviklet som en cupturnering, hvor alle opgør bortset fra finalen blev spillet over to kampe, idet holdene mødtes på både hjemme- og udebane, Opgørene blev afgjort i form at summen af resultaterne af de to kampe, og hvis stillingen var uafgjort, blev opgøret afgjort i straffeslagskonkurrence umiddelbart efter den anden kamp. Som noget nyt spillede de fire bedste hold en finalerunde i alle-mod-alle-format.

Resultater

Første runde 

SC Riessersee var oversidder i første runde.

Anden runde

Tredje runde

Fjerde runde 

Finland og Sveriges repræsentater trådte ind i turneringen i fjerde runde, hvor de fire hold spillede om to ledige pladser i finalerunden.

Finalerunde 

Finalerunden havde deltagelse af fire hold, de to vindere fra fjerde runde samt Sovjetunionen og Tjekkoslovakiets repræsentanter, der trådte ind i turneringen i denne runde, som spillede en enkeltturnering alle-mod-alle i Olympiahalle i Innsbruck, Østrig.

Den afgørende kamp mellem HK CSKA Moskva og TJ Poldi Kladno fungerede endvidere som finale i Europa Cup 1977-78.

Kilder / eksterne henvisninger 
 Hockey Archives - Coupe d'Europe 1978/79  
 КУБОК ЕВРОПЕЙСКИХ ЧЕМПИОНОВ - 1978-1979

Noter 

1978-79
Ishockey i 1978
Ishockey i 1979
Sing-A-Longs and Lullabies for the Film Curious George

Sing-A-Longs and Lullabies for the Film Curious George er et soundtrack af den amerikanske singer-songwriter Jack Johnson, der blev indspillet til filmen Peter Pedal i 2006. Sammen med Johnson medvirker Adam Topol, Ben Harper, G. Love, Kawika Kahiapo, Matt Costa, Merlo Podlewski og Zach Gill. Det blev udgivet den 7. februar 2006. Albummet toppede USA's  Billboard Top 200, og solgte 149.000 eksemplarer og nåede #1 i Australien (ARIA) i debutugen og i Canada på Nielson Soundcan chart den 25. februar og blev der i fire uger.

Dette var det første soundtrack der nåede #1 siden Bad Boys II i august 2003 og var det første soundtrack fra en animeret film, der toppede Billboard 200 siden Pocahontas nåede #1 i en uge i juli 1995.

Spor 
Alle sange er skrevet af Jack Johnson, medmindre andet er noteret.

Hitlister

Referencer

Eksterne henvisninger 
Sing-A-Longs and Lullabies for the Film Curious George på Discogs

Jack Johnson-album
Album fra 2006
Soundtracks
Hansen's Konditori & Cafe

Hansen's Konditori & Cafe var navnet på et konditori beliggende i Ringsted. Det blev grundlagt den 13. oktober 1796 og var i 2017 Danmarks ældste eksisterende konditori.

Jacob Lensch åbnede for forretningen i 1796 og drev forretningen indtil sin død i 1826, hvorefter hans kone fortsatte konditoriet.

Den 19. august 1867 overtog P. Herman Jensen Konditoriet, og det gik i arv fra far til søn i flere generationer, indtil Willi Jensen solgte forretningen til familien Hansen i 2011.

C.R.B. Jensen rev mellem 1893-1929 det gamle lave hus ned og byggede den nuværende bygning. Konditoriet blev i årene efter Anden Verdenskrig brugt som mødelokaler for foreninger, og der blev ofte skænket kaffe efter begravelsen.

Den 26. september 1989 satte en pyroman ild på ejendommen. Ingen kom til skade.

Familie Hansen overtog forretningen d. 1. oktober 2011. Konditoriet blev efterfølgende renoveret og bragt tilbage til datidens stil og farver.

Familien modtog i 2014 Ringsted Kommunes arkitektturpris for facaderenoveringen.

I 2016 overtog Lars Deleuran bageriet. Han havde desuden Hammershus Bageri i Herfølge og en café i Køge. Året efter blev stedet overtaget af Munkegårdens Bageri, men i 2019 flyttedes forretningen til en adresse ud mod torvet.

Referencer

Eksterne henvisninger 
 Hansen's – Officiel hjemmeside
 TV2 ØST 23. maj 2015

Caféer i Danmark
Konditorier
Bygninger, konstruktioner og anlæg i Ringsted
Danske virksomheder etableret i 1796
Rasmus Seebachs diskografi

Den danske popsanger Rasmus Seebachs diskografi består af fire studiealbum, ét livealbum, og 25 singler.

Album

Studiealbum

EP'er

Livealbum

Opsamlingsalbum

Singler

Danske 

som medvirkende artist

Engelske

Andre sange

Kilder 

Seebach, Rasmus diskografi
Diskografi
Dværghjorte

Dværgjorte (Tragulidae) er en familie af firemavedrøvtyggere i ordenen Parrettåede hovdyr (Artiodactyla).

 Familie Dværghjorte (Tragulidae)
 Slægt Hyemuscus
 Vanddværghjort Hyemoschus aquaticus
 Slægt Moschiola
 Moschiola indica
 Srilankansk plettet dværghjort Moschiola meminna
 Moschiola kathygre
 Slægt Tragulus
 Asiatisk dværghjort Tragulus javanicus
 Lille dværghjort Tragulus kanchil
 Tragulus napu
 Tragulus nigricans
 Tragulus versicolor
 Tragulus williamsoni
Alfred Woltmann

Alfred Woltmann (født 18. maj 1841 i Charlottenburg, død 6. februar 1880 i Menton) var en tysk kunsthistoriker. Han var sønnesøn af Karl Ludwig von Woltmann.

Woltmann studerede i Berlin og München, blev 1867 privatdocent ved Berlins Universitet, 1868 ordentlig professor i kunsthistorie ved Polytechnikum i Karlsruhe, 1874 ved Karlsuniversitetet i Prag og 1878 i Strassburg.

Woltmanns fornemste arbejder er Hans Holbein der jüngere (1865), Holbein und seine Zeit (1866–68; anden udgave 1874–76), Baugeschichte Berlins bis auf die Gegenwart (1872), Geschichte der deutschen Kunst im Elsass (1876) og Aus vier Jahrhunderten niederländisch-deutscher Kunstgeschichte (1878). Han forberedte det store værk Geschichte der Malerei i samarbejde med Karl Woermann, der fortsatte og fuldbyrdede det.

Kilder 

Kunsthistorikere fra Tyskland
Ansatte ved Humboldt-Universität zu Berlin
Ansatte ved Prags Universitet
Ansatte ved Strasbourgs Universitet
Faglitterære forfattere fra Tyskland
Tyskere i 1800-tallet
Ugglan
Indfaldsvej

Indfaldsvej  er en større befærdet vej, der leder trafikken ind til de større byer som f.eks København, Aarhus, Odense, Aalborg og Esbjerg  og flere andre byer. 

En indfaldsvej går mange gange ud fra motorveje og motortrafikveje samt ringveje og omfartsveje, og de er med til at lede trafikken ind igennem forstæderne til centrum. Hvorfra vejene kan gå syd eller nord om centrum.

Indfaldsveje i Danmark

Kilder 

 
Vejtyper
Gustavo Campa

Gustavo E. Campa (født 8. september 1863 i Mexico City, Mexico - død 29. oktober 1934) var en mexicansk komponist, pianist, lærer og professor. Campa studerede på Musikkonservatoriet i Mexico City. 

Han har skrevet symfonisk musik, orkesterværker, klaverstykker, operaer, sange etc. 

Campa var også lærer og senere professor i komposition på Musikkonservatoriet i Mexico City.

Kilde 
 Om Gustavo Campa på oxfordindex.oup.com 

Komponister fra Mexico
Pianister
Professorer
Lærere
Alfonso de Elias

Alfonso de Elias (født 1902 i Mexico City, Mexico - død 1984) var en mexicansk komponist, pianist, organist og lærer. Elias studerede komposition og klaver på National Conservatory of Mexico (1915-1927), hvor han vandt første pris i en klaver konkurrence. Elias underviste i komposition og klaver på bl.a. National School of Music og University of Mexico (1958-1963).

Han har skrevet 3 symfonier, orkesterværker, kammermusik, sange, klavermusik, motetter, orgelmusik etc. Han hørte til en af de sidste romantikere blandt de mexicanske klassiske komponister i det 20. århundrede.

Udvalgte værker 

 Symfoni nr. 1 (1926)  - for orkester
 Symfoni nr. 2 (1934) - for orkester
 Symfoni nr. 3 (1963) - for orkester
 Den fortryllede have (Symfonisk Triptykon)(1924) - for orkester
 Tlalmanalco (1936) - for orkester
 Cacahuamilpa (Symfonisk digtning) (1940) - for orkester
 Violinkoncert (1967) - for violin og orkester
 Rekviem (1938) - for solister, kor og orkester

Kilde 
 Om Alfonso de Elias på vivacepress.com 

Komponister fra Mexico
Pianister
Organister
Lærere
Personer fra Mexico City
Rafael Adame

Rafael Adame (Gómez) (født 11. september 1906 i Jalisco - død 1963 i Mexico City, Mexico) var en mexicansk komponist, cellist, guitarist og lærer. Adame studerede komposition, guitar og cello på National Conservatory i Mexico City hos bl.a. Julian Carrillo og Gustavo Campa. Han skrev den første mexicanske guitar koncert i det 20. århundrede, symfoniske værker, orkesterværker, cellostykker etc.

Adame var nær ven med komponisten Manuel Ponce. Han komponerede i romantisk stil, men inkorporerede senere mikrotonalitet i sine værker, især sine guitar kompositioner såsom Capricio, Transición e Arminico 7 og Preludi.

Kilde 
 Om Rafel Adame på guitarandluteissues.com 

Komponister fra Mexico
Cellister
Guitarister fra Mexico
Den russiske folketælling 2010

Den russiske folketælling 2010 () er den første folketælling i Den Russiske Føderation siden 2002, og den anden i landets post-sovjetiske historie. Forberedelserne til folketællingen begyndte i 2007, og folketællingen fandt sted mellem 14. og 25. oktober 2010.

Resultat 

Resultaterne viste at befolkningen var på 142.900.000. Siden den forrige folketælling i 2002, faldt indbyggertallet med 2,3 mio (1,6%). Ifølge folketælling i 2010 var bybefolkning 105.300.000, landbefolkning var 37,5 mio. Urbaniserings procentdelen var på tidspunktet 73,7%. Gennemsnitsalderen var 38 år.

Den etniske sammensætning af befolkningen var domineret af russere (80,9% af befolkningen).

Noter

Eksterne henvisninger 

 Rusisk folketælling 2010 endeligt resultat 
 Resultatet af Den Al-russiske folketælling 2010 
 Officiel hjemmeside for folketællingen 2010  

Begivenheder i 2010
Folketælling 2010
Folketælling 2010
Russiske folketælling 2010, Den
Rafael J. Tello

Rafael J. Tello (Rojas) (født 5. september 1872 i Mexico City, Mexico - død 17. december 1946) var en mexicansk komponist, pianist og lærer. Tello studerede komposition og klaver på Musikkonservatoriet i Mexico City hos Ricardo Castro Herrera.

Han har skrevet 2 symfonier, 4 operaer, kammermusik, klaverstykker, motetter, messer etc. Tello var senere lærer i komposition og klaver på Musikkonservatoriet i Mexico City, og grundlagde Det Frie Musikkonservatorium (1917).

Kilde 
 Om Rafael J. Tello på de.wikipedia.org

Komponister fra Mexico
Pianister
Lærere
Dobbelteg

En dobbelteg betegner to egetræer på fælles rod. Doppeltege var fra midten af 1800-tallet et udbredt symbol af den tyske bevægelse hertugdømerne Slesvig og Holsten. De symboliserede et forenet Slesvig-Holsten under en tysk styre og bekræftede dermed tyskernes interpretation af Ribebrevets formulering evig udelt. Dobbeltegen som nationalsymbol opstod samtidig med udviklingen af nationalsange og nationalflag og skabte en forbindelse til egen som frihedssymbol under den franske revolution (selvom den tyske dobbelteg ikke udtrykte samme republikanske grundholdning). Dobbeltegen fandt i 1844 også indgang i Slesvig-Holsten-sangen og blev efterhånden et populært navn på slesvig-holstenske sang- og idrætsforeninger. 

Den kan ses som modpart til motivet om de sønderjyske piger fra dansk side. Der findes også en parallel til bøgen som dansk nationaltræ. Bøgen blev også nævnt i Danmarks nationalsang.

Litteratur 
 Inge Adriansen: Nationale symboler i Det Danske Rige 1830-2000, Bd. 1, Københavns Universitet, 2003, sider 314-317
 Inge Adriansen: Teures Land, du Doppeleiche - om rodfaste symboler i grænselandet, Nordslesvigske Museer 1979, sider 133-148.

Noter 

Slesvig-Holstens historie
Træer
Den nationale selvbestemmelsesret

Den nationale selvbestemmelsesret er et retsprincip, der betegner de forskellige nationers ret til at bestemme selv over deres egne anliggender. Historisk går princippet tilbage til den amerikanske uafhængighedserklæring fra 1776 og den franske menneskeretsdeklaration fra 1793, hvori  borgernes ret til selv at vælge egen regering og styreform blev fastslået. Et lignende princip er folkesuverænitetsprincippet. I 1800- og 1900-tallet opstod en række nationale bevægelser under fremmed styre under påberåbelsen af selvbestemmelsesretten. I november 1918 krævede f.eks. den dansk-slesvigske politiker H.P. Hanssen sønderjydernes ret til national selvbestemmelse.

Den nationale selvbestemmelsesret indgik også i Woodrow Wilsons 14-punkts-plan, som han fremlagde den amerikanske kongres den 18. januar 1918. Princippet dannede endelig grundlag for de mange nye statsdannelser, som opstod på grundlag af Versaillestraktaten i Europa efter 1. verdenskrig. Efter 2. verdenskrig blev princippet om folkenes selvbestemmelse gjort til et bærende princip i artikel 1 i FN-pagten. Selvbestemmelsesretten blev derved drivkraften bag den omfattende afkolonisering, der fandt sted i anden halvdel af 1900-tallet. De sidste år har mange nationale minoriteter og regioner påberåbt sig dette princip. Retten til national selvbestemmelse er dog ofte rettet imod statens territoriale integritet som i Spanien (Baskerlandet, Katalonien) eller Storbritannien (Skotland). Det kan også anmærkes, at den øgede politiske regulering fra EU kan blive et problem i forhold til selvbestemmelsesretten .

Litteratur
 Kaare R. Skou: Dansk politik A-Å, København 2005

Noter 

Politisk terminologi
Folkeret
Juridiske begreber
Succumbs

Succumbs er det første videoalbum i fuld længde fra det amerikanske alternative rockband R.E.M.. Det blev udgivet i oktober 1987 og indeholder klip optaget af forsangeren Michael Stipe helt tilbage til midten af 1980'erne, mens bandet indspillede på pladeselskabet I.R.S. Records. Stipe samarbejdede med den lokale kunstner James Herbert på nogle spor.

Albummet blev udgivet på VHS og laserdisc. Alle videoerne er inkluderet på When the Light Is Mine-DVD'en, der blev udgivet i september 2006.

Spor 
Alle sange er skrevet af Bill Berry, Peter Buck, Mike Mills og Michael Stipe.
"Radio Free Europe"
"So. Central Rain"
Left of Reckoning
"Cant Get There from Here"
"Driver 8"
"Life and How to Live It"
"Feeling Gravitys Pull"
"Fall on Me"

Referencer 

R.E.M.-album
Album fra 1987
Eponymous

Eponymous er det første opsamlingsalbum fra det amerikanske alternative rockband R.E.M.. Det blev udgivet i 1988, og var deres sidste udgivelse på I.R.S. Records, som de havde haft kontrakt med siden 1982.

Eponymous er notabel for at inkludere flere sjældne eller alternative version af kendte numre, særligt soundtracksangen "Romance", der ikke tidligere var blevet udgivet på en R.E.M.-plade. Indholdet dækker den første single-udgivelse "Radio Free Europe" til gennembrudsalbummet Document fra året før. Eponymous giver således et overblik over R.E.M.s tidlige materiale.

Albummet har undertitlen "File Under Grain", der refererer til fotografiet på coveret. Det tidligere album, Document, havde teksten "File Under Fire" på coveret og Reckoning, havde ordene "File Under Water". Bagsiden af LP-coveret var et fotografi af forsangeren Michael Stipe med ordene "They Airbrushed My Face" over sit hoved.

Opsamlingsalbummet blev udgivet i oktober 1988 kun en måned inden gruppens debut på Warner Bros. med albummet Green. Det nåede #44 i USA og #69 i Storbritannien.

Spor 
Alle sange er skrevet af Bill Berry, Peter Buck, Mike Mills og Michael Stipe.

Side et – "Early"
"Radio Free Europe" (original Hib-Tone single) (1981) – 3:47
"Gardening at Night" (andet vokalmix)1 – 3:30
"Talk About the Passion" (from Murmur, 1983) – 3:20
"So. Central Rain" (fra Reckoning, 1984) – 3:15
"(Don't Go Back To) Rockville" (fra Reckoning, 1984) – 4:32
"Cant Get There from Here" (fra Fables of the Reconstruction, 1985) – 3:39

Side to – "Late"
 "Driver 8" (fra Fables of the Reconstruction, 1985) – 3:23 
"Romance" (from soundtrack album til filmen Made in Heaven fra 1987) – 3:25
"Fall on Me" (fra Lifes Rich Pageant, 1986) – 2:50
"The One I Love" (from Document, 1987) – 3:16
"Finest Worksong" (mutual drum horn mix) (fra "Finest Worksong" single) – 3:50
"It's the End of the World as We Know It (And I Feel Fine)" (fra Document, 1987) – 4:05

Track listing note: On the vinyl and cassette releases, R.E.M. labeled side one (tracks 1–6) as the "Early side" and side two (tracks 7–12) as the "Late side."

Hitlister 
Album

Referencer

Eksterne henvisninger 
 

R.E.M.-opsamlingsalbum
Opsamlingsalbum fra 1988
Termoelektrisk effekt

En termoelektrisk effekt er den direkte energiomdannelse mellem temperaturforskel og elektrisk energi.

Et termoelektrisk modul danner en spændingsforskel, når der er forskellig temperatur på begge sider af modulet. (Omvendt, hvis et termoelektrisk modul påføres en elektrisk spænding vil der blive pumpet varmeenergi, som derfor forårsager en temperaturforskel.)

Effekten er et resultat af, at ladningsbærere i et materiale vil diffundere fra den varme til den kolde ende.

Effekten kan bruges til at generere elektrisk energi, måle temperaturer - med et termoelement - og ændre temperaturer af objekter. Termoelektriske moduler vil varme og køle afhængigt af polariteten af den påførte strøm og er derfor velegnet til temperaturstyring i form af varmepumper.

Termoelektrisk effekt dækker over tre separate effekter:
 Seebeck-effekten
 Peltier-effekten
 Thomson-effekten
Seebeck-effekten blev opdaget af den estisk-tyske fysiker Thomas Johann Seebeck og Peltier-effekten af den franske fysiker Jean Charles Athanase Peltier. Mange lærebøger vil referere til effekterne samlet som Peltier-Seebeck-effekten.

Joule opvarmning er en relateret, men separat effekt, som beskriver opvarmningen af et resistivt materiale, hvor der sendes en strøm igennem. Seebeck-effekten, Peltier-effekten og Thomson-effekten er alle termodynamiske reversible, i modsætning til joule opvarmning.

Eksterne henvisninger 
 Video af Steve Mould om den termoelektriske effekt.

Kilder/referencer

Fysiske fænomener
Energiomdannelse
Helmstorf

Helmstorf er en by og kommune i det nordlige Tyskland, beliggende i Amt Lütjenburg i den nordøstlige del af Kreis Plön. Kreis Plön ligger i den østlige/centrale del af delstaten Slesvig-Holsten.

Geografi 
Helmstorf er beliggende lige syd for Lütjenburg. Bundesstraße 202 og Bundesstraße 430 går igennem området. Bækken Kossau løber i kommunen, og Kossaudalen er et Naturschutzgebiet.

Eksterne kilder/henvisninger 

 Kommunens side  på amtets websted.
 Statistikamt Nord – Bevölkerung der Gemeinden in Schleswig-Holstein 4. Quartal 2014 (XLSX-Data) (Fortschreibung auf Basis des Zensus 2011)

Kommuner i Slesvig-Holsten
Byer i Slesvig-Holsten
Byer i Kreis Plön
Anisisop

Anisisop (Agastache) er en slægt af blomstrende stauder i læbeblomst-familien med 22 arter. En art, Agastache rugosa, er hjemmehørende i det østlige Asien, de resterende 21 i Nordamerika. De fleste arter er meget opretstående, 0,5-1 m høje, med stive stængler. Bladene spænder fra at være 1-15 cm lange og 0.5-11 cm brede afhængigt af arten. Blomsterne er normalt hvide, pink eller lilla, med højblade. Bladene kan spises og bruges til te. Dens videnskabelige navn "agastache" er græsk for "mange pigge".

 Indianermynte (Agastache foeniculum) 

 Agastache aurantiaca 
 Agastache breviflora 
 Agastache cana 
 Agastache coccinea 
 Agastache cusickii 
 Agastache eplingiana
 Agastache mearnsii 
 Agastache mexicana
 Agastache micrantha 
 Agastache nepetoides 
 Agastache occidentalis 
 Agastache pallida 
 Agastache pallidiflora 
 Agastache palmeri 
 Agastache parvifolia
 Agastache pringlei
 Agastache rugosa
 Agastache rupestris 
 Agastache scrophulariifolia 
 Agastache urticifolia 
 Agastache wrightii

Referencer 

Læbeblomst-familien
Nasjonalt kunnskapssenter om vold og traumatisk stress

Nasjonalt kunnskapssenter om vold og traumatisk stress (NKVTS; engelsk Norwegian Centre for Violence and Traumatic Stress Studies) er en statslig forskningsinstitution i Norge, der forsker på vold og overgreb, katastrofehåndtering, terrorisme, væbnede konflikter og psykiske traumer, og tvungen migration og flygtningesundhed. NKVTS er en del af Universitetet i Oslo, men får sine opgaver og midler direkte af regeringen.

NKVTS er tværfaglig og har forskere med baggrund inden for psykologi, medicin (herunder psykiatri og pædiatri), jura, sociologi, kriminologi og andre discipliner, med hovedvægt på psykologi. Instituttet har 94 medarbejdere (2016). NKVTS er beliggende i Nydalen i Oslo.

Historie 
Indtil 2013 var NKVTS beliggende på Oslo universitetssygehus, Ullevål. NKVTS blev dannet i 2004 på initiativ af Sundhedsministeriet, Justitsministeriet, Forsvarsministeriet, Socialministeriet og Børne- og familieministeriet.

Kendte forskere 
Helene Flood

Noter

Eksterne henvisninger 
 Nasjonalt kunnskapssenter om vold og traumatisk stress

Forskningsinstitutioner
Oslo Universitet
God of War

God of War er et tredjepersons action-adventure computerspil udviklet af Santa Monica Studio og udgivet af Sony Computer Entertainment (SCE). Spillet blev udgivet den 22. marts 2005 til PlayStation 2 og er det først spil i serien af samme navn. Spillet foregår i oldtidens Grækenland, er løst baseret på græsk mytologi og har hævn som hovedmotiv. Spilleren kontrollerer karakteren Kratos, en spartansk kriger som tjener de olympiske guder. Gudinden Athene beder Krakos om at dræbe krigsguden Ares, som narrede Kratos til at dræbe sin kone og sit barn. Mens Ares belejrer Athen ud af had for Athene påbegynder Kratos sin søgen efter det ene objekt som kan stoppe guden: Pandoras æske.

Eksterne henvisninger 
 

Computerspil fra 2005
PlayStation 2-spil
PlayStation 3-spil
Panserformlen

Panserformlen er en matematisk formel der bruges når man skal finde en fuldstændig løsning ud fra en lineær differentialligning af første orden.

Formlen giver løsningen til differentialligningen 
 
for to kontinuerte funktioner,  og , under betingelsen . Formlen er givet ved:
,

hvor  er en stamfunktion til .

Bevis 
Panserformlen kan bevises ved at antage, at en stamfunktion  til  eksisterer. På begge sider af differentialligningen multiplicerer man først med  opløftet i  sådan:

 Da der gælder at:

kan man skrive differentialligningen sådan:

 Vha. produktreglen for differentiation kan man føje de to led med  sammen sådan:

 Man integrerer mht.  på begge sider, hvilket ophæver differentiationen på venstresiden:

hvor  er en integrationskonstant, som tilhører de reelle tal.

 Konstanten flytter man over på højresiden, og man dividerer med  sådan:

Så har man isoleret . Den endelige integrationskonstant kan man nu bestemme, hvis  er kendt til et bestemt punkt , således at .

Panserformlen er hermed bevist.

Q.E.D.

Der findes et alternativt bevis for panserformlens korrekthed.

Se også 

 Nålestiksmetoden

Referencer 

Differentialligninger
Danmarks Biavlerforening

Danmarks Biavlerforening er en dansk forening for biavlere. Den blev grundlagt på Fyn 5. juli 1866, og arbejder for at sikre biavlernes "politiske og faglige interesser", samtidigt med at foreningen tilbyder læringskurser og forsikringer for dens omkring 5000 medlemmer.

Foreningen har sit hovedkvarter i Sorø, men har omkring 80 lokalforeninger spredt ud over hele landet. Foreningen udgiver 12 gange om året tidsskriftet Medlemsbladet Tidsskrift for Biavl, blandet er udkommet siden 1866.

Medlemmer

Referencer

Eksterne henvisninger 
 

Etableret i 1866
Biavlerforening